Ez a szegény paraszt
Ez a szegény paraszt azt hajtogatja:
fáj a szeme és béna a jobb karja.

Az anyja biztosan meghalt korábban 
és nincs, ki vígasztalja nyomorában.

Így él kucorgón most, afféle ólban,
a homlokát simítja s újra jól van.

Egy padra ül, fejét karjába zárva,
s elszenderül egy csöppet, mint egy kisárva.

Párnája nincs, s a rongya megkuszálva
lóg a nagy, szennyes, zúzmarás szakállba.

Oly takarékosan bánik a pénzzel.
Szenved nagyon. De a zuhanyra pénz kell.

Vásott ruhába burkolózik este,
mint majomé, oly nyomorult a teste.

Ez a szegény paraszt azt hajtogatja:
fáj a szeme és béna a jobb karja.
Versek